Ars Fennica näol on tegemist Soome ja Baltimaade suurima kunstiauhinnaga, mille suuruseks on 34 tuhat eurot. Auhinda annab välja Henna ja Pertti Niemistö kunstifond kõrgetasemelise ja isikupärase loomingu eest korraga ühele kunstnikule. Tänavu jagati Ars Fennica kunstiauhinda 16. korda ning esimest korda toimus auhinna üleandmise tseremoonia väljaspool Soomet. Ars Fennica preemia määras Mark Raidperele vastavalt statuudile välisekspert, kelleks sedapuhku oli Hiina päritolu kuraator ja kunstikriitik Hou Hanru.